Турнір адбываўся ў розных катэгорыях. Сустрэча распачалася супольнай Эўхарыстыяй у пятніцу. Пасля вячэры адбыліся першыя інтэлектуальныя спаборніцтвы. Каманды праверылі свае сілы ў гульні “Што? Дзе? Калі?”, у якой павінны былі адказваць на цяжкія пытанні не толькі з галіны Бібліі і катэхезы, але таксама паказаць свае веды пра культуру Беларусі і жыццё нашага Касцёла. Пасля нялёгкай інтэлектуальнай працы патрэбны быў адпачынак, таму вясёлы і дружны натоўп адправіўся на жодзінскі каток, каб разам “паганяць на каньках”.